тре́тій у́бѡ ча́съ распя́тся хрс̑то́съ, я́коже бж҃е́ственный ма́ркъ глаго́летъ: ѿ шеста́гѡ же часа̀ до девя́тагѡ тьма̀ бы́сть, єгда̀ и ло́ггінъ со́тникъ пресла̂вная ви́дѣвъ, и па́че со́лнца вельмѝ воззва̀: вои́стинну сн҃ъ бѣ̀ бж҃ій се́й!Ѿ разбо́йникѡвъ у́бѡ єди́нъ досажда́ше іи҃су, другі́й же возбраня́ше єму̀ претя̀ запрети́тельнѣйше, и хрс̑та̀ сн҃а бж҃ія исповѣ́дуетъ: вѣ́рѣ же єгѡ̀ сп҃съ воздая̀, є́же съ собо́ю въ раѝ ѡбѣщава́етъ пребыва́ніе